Ifiklos (syn Thestia)

Ifiklos (Ifiklos, ) je v gréckej mytológii syn aitólskeho kráľa Thestia a Eurythemidy,Apollodoros, Bibliotheca, 1,7,10. podľa inej verzie Leukippy.

Ifiklos bol synom aitólskeho kráľa Thestia a bratom Lédy, Althaie, Hypermnéstry, Euippa, Pléxippa a Eurypyla.

Ifiklos vynikol nad inými v boji a za seberovného ho považovali aj najväčší grécki hrdinovia Argonauti, ktorí ho pozvali na výpravu za zlatým rúnom do Kolchidy.Apollodoros, Bibliotheca, 1,9,16.Hyginus, Fabulae 14.Apollónios Rodský, Argonautica, 1,201. Neskôr sa na pozvanie svojho synovca Meleagra spolu s hrdinami Grécka, zúčastnil aj na love kalydónskeho diviaka, ktorého do Kalydónu poslala bohyňa Artemis, aby ich potrestala za to, že ich kráľ Oineus nepriniesol ďakovnú obeť za bohatú úrodu.Ovidius, Metamorphoses, 8,262-280. Obrovský diviak potom v krajine ničil všetko a zabíjal dobytok i ľudí.Ovidius, Metamorphoses, 8,281-300. 

Ako sa dalo predpokladať lov bol veľmi ťažký a nebezpečný. Pre všetkých hrdinov to však bola výzva, aby sa mohli zabitím strašného zvieraťa presláviť. Boj s diviakom trval dlho, mnohí boli pri love zranení a lovec Ankaios dokonca smrteľne zranený, až sa ho nakoniec podarilo zasiahnuť šípom Atalante, jedinej žene, ktorá sa na love zúčastnila.Ovidius, Metamorphoses, 8,380-390. Zraneného ho potom dorazil oštepom Meleagros. Radosť z úspešného lovu bola veľká, ale po chvíli ho prevýšila hádka o tom, že ktorý z nich si zaslúži trofej diviaka.Ovidius, Metamorphoses, 8,425-444. Podľa jednej verzie od antického autora Apollodora z Atén Ifikles tiež zranil diviaka a po hádke, ktorá vyústila do hromadnej bitky, Meleagros Ifikla a jeho bratov zabil a kožu diviaka dal Atalante.Apollodoros, Bibliotheca, 1,8,3.  

 Referencie a bibliografia 

Kategória:Postavy gréckej mytológie
Kategória:Argonauti